Mars 2

Mars 2 je sovjetska sonda lansirana s ciljem istraživanja Marsa.

Identična kao i letjelica Mars 3, koja je upućena poslije nje, sonda se sastojala od orbitera i lendera. Cilj misije je bio snimanje površine i oblaka, mjerenje temperature, istraživanje topografije, sastava površine, mjerenja atmosfere, magnetnih polja i sunčevog vjetra. Dio za spuštanje je oslobođen od orbitalnog dijela Marsa-2 dana 27. novembra 1971. Ugao ulaza u atmosferu je bio viši nego je planirano, sistem prizemljenja je otkazao i kapsula se razbila udarom o planetu.

Orbitalni dio je bio uspješan, i slao je podatke na Zemlju, zajedno sa orbiterom Marsa-3, od decembra 1971. do marta 1972. Ukupno su poslali 60 fotografija, koje su otkrile planine visoke 22 km, atomski hidrogen i kisik u višim slojevima atmosfere, površinske temperature od -110 do +13 °C, površinski pritisak 5.5 do 6 milibara, tragove vodene pare, ionosferu koja počinje na 80 do 110 km visine, i čestice prašine do 7 km u atmosferi. Podaci su omogućili mapiranje površine, i dali su saznanja o gravitaciji i magnetnim poljima Marsa.

 Reference 
Mars 2 Lander  @ nssdc.gsfc.nasa.gov

 Reference 

 NASA-in katalog svemirskih letjelica 

 Vanjski linkovi 
catalog of Soviet Mars images
NASA's mars probe website 
Ted Stryk's page on enhancing the partial photo   
TASS notice on the Mars-3 landing (in Russian) (Wikisource)
 "The Rocky Soviet Road to Mars" by Larry Klaes - EJASA October, 1989

Kategorija:Istraživanje Marsa
Kategorija:Sovjetski svemirski program